Възраст
●. Когато вашето куче е на няколко месеца, то има нужда от храни с високо съдържание на витамини, протеини и мазнини, които да му помогнат в укрепването на организма. Също така може да среща и затруднение в дъвкането на гранулите.
За разлика от палетата, възрастните кучета често изпитват болки в ставите, имат проблеми със стомаха или кожата. В тези случаи те се нуждаят от хранителни добавки, както и от храни, които да подобрят тяхното състояние.
●Големина. Големината на вашия домашен любимец също играе съществена роля при избора на храна за кучета. Важно е да се знае дали породата му е дребна или голяма, както и колко тежи. В зависимост от килограмите на вашето куче, по-лесно ще се определи каква храна е най-добра за него, както и какво количество да му давате.
●Нужди. Не малко кучета имат различни здравословни проблеми и непоносимости. Много често домашните ви любимци страдат от чувствителни коремчета или различни алергии.В други случаи те се борят с наднормено тегло или просто са много активни и имат нужда от по-обогатени храни. При всеки един от тези случаи е важно да обърнете внимание каква храна за кучета избирате.
●Порода. Различните породи имат различен вид козина, при някои е по-дълга и къдрава и изисква допълнителна грижа. Други породи са предразположени към различен вид заболявания и имат нужда от по-специфична грижа. Именно затова са и създадени храни за кучета, които са съобразени и направени според нуждите на всяка порода.